《追和柳子厚二诗 其二 饮酒》
宋代·谢薖

世故不料理，万事付一樽。呼宾陈肴蔌，乃尔不惮频。

秩筵初严冷，稍稍笑语喧。有如邹子律，能回寒谷温。

朱颜挽不住，雪鬓日夜烦。人生行乐耳，恽也亦至言。

哀哉独醒人，憔悴拾兰荪。宁知阿堵中，端有妙理存。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。